تورکییه اقتصادیاتی چوخ آغیر گونلر یاشاییر.
آخار. آز خبر وئریر کی، بو سؤزلر آلمانییانین «کومئرسبانک»ینین حاظیرلادیغی «تورکییه: اقتصادیات چؤکور» حئساباتیندا یئر آلیب. حئساباتا اساساً، ۲۰۱۶-جی ایلین اوچونجو روبع ونده اؤلکه اقتصادیاتی ۴،۵% کیچیلیب:
«اقتصادیاتین نؤوبتی ۳ روبع بویونجا عینی سوییهده کیچیلدیینی دوشونون. بو، ۲۰۱۷-جی ایلین ایکینجی روبعونده ۱۶،۸% کیچیلمه دئمکدیر و اقتصادیات اوچون فلاکتدیر. ۲۰۱۷-جی ایلده تورکییه اقتصادیاتینین یئنیدن بؤیومهسی حددن آرتیق چتیندیر. اؤلکه اقتصادیاتی اولدوقجا پیس وضعیتدهدیر. ۲۰۱۷-جی ایلله علاقدار سؤیلهنیلهن بوتون تخمینلرین هامیسی ناغیلدیر. تورک لیرهسی بوندان سونرا دا تضییق آلتیندا قالماغا داوام ائدجک».
قئید ائدک کی، «کومئرسبانک» آوروپانین ایکینجی ان بؤیوک بانکی ساییلیر. آکتیولرینین هجمی ۶۰۰ میلیارد آورو اولان بانکین ۳۶ مین ایشچی هئیتی، دونیانین ۴۰ اؤلکهسینده ۸ میلیون موشتریسی وار.
azb_Arab azb_Arab azb_Arab azb_Arab